CELEX: C2006/074/10
Language: sl
Date: 2006-03-25 00:00:00
Title: Zadeva C-5/06: Predlog za sprejem predhodne odločbe na podlagi sklepa Finanzgericht Düsseldorf z dne  2. januarja 2006  v zadevi Jülich AG proti Hauptzollamt Aachen

25.3.2006   
            
            
               SL
            
            
               Uradni list Evropske unije
            
            
               C 74/4
            
         Predlog za sprejem predhodne odločbe na podlagi sklepa Finanzgericht Düsseldorf z dne 2. januarja 2006 v zadevi Jülich AG proti Hauptzollamt Aachen
   (Zadeva C-5/06)
   (2006/C 74/10)
   Jezik postopka: nemščina
   Finanzgericht Düsseldorf (Nemčija) je s sklepom z dne 2. januarja 2006 v zadevi Jülich AG proti Hauptzollamt Aachen, ki ga je sodno tajništvo prejelo dne 9. januarja 2006, Sodišču Evropskih skupnosti predložilo predlog za sprejem predhodne odločbe.
   Finanzgericht Düsseldorf predlaga Sodišču, naj odloči o naslednjih vprašanjih:
   
               1.
            
            
               Ali je treba člen 15 Uredbe Sveta (ES) št. 1260/2001 (1) z dne 19. junija 2001 o skupni ureditvi trgov za sladkor razlagati tako, da se pri izračunu presežkov, ki se izvažajo, smejo določati le izvozne količine za sladkor, izoglukozo in inulinski sirup, za katera so dejansko dana izvozna nadomestila?
            
         
               2.
            
            
               V primeru, da je na prvo vprašanje odgovorjeno pritrdilno: Ali je člen 6(4) Uredbe Komisije (ES) št. 314/2002 (2) z dne 20. februarja 2002 o določitvi podrobnih pravil za izvajanje sistema kvot v sektorju sladkorja, kot je bil spremenjen z Uredbo Komisije (ES) št. 1140/2003 (3) z dne 27. junija 2003 neveljaven?
            
         
               3.
            
            
               V primeru, da je na prvo vprašanje odgovorjeno odklonilno: Ali je člen 15 Uredbe Sveta (ES) št. 1260/2001 z dne 19. junija 2001 o skupni ureditvi trgov za sladkor treba razlagati tako, da je treba tudi pri izračunu presežkov, ki se izvažajo in pri izračunu povprečne izgube na tono sladkorja določiti celoten izvoz tudi takrat, ko za del tega izvoza v zadevnem tržnem letu niso dana izvozna nadomestila?
            
         
               4.
            
            
               V primeru, da je na prvo, drugo ali tretje vprašanje odgovorjeno pritrdilno: Ali je Uredba Komisije (ES) št. 1775/2004 (4) z dne 14. oktobra 2004 o določitvi zneskov za proizvodne dajatve trgov za sladkor za tržno leto 2003/2004 neveljavna?
            
         
      (1)  UL L 178, str. 1
   
      (2)  UL L 50, str. 40
   
      (3)  UL L 160, str. 33
   
      (4)  UL L 316, str. 64